Tango (albumi)
Kappaleet

Kaikki kappaleet sovittanut Jaakko Salo.
Tähdet meren yllä – 3.29 (eng. ”Stars Above the Sea”, säv. Unto Mononen)
Satumaa – 3.43 (eng. ”Dreamland”, säv. U. Mononen)
Syyspihlajan alla – 2.29 (eng. ”Under the Autumn Rowantree”, säv. Arvo Koskimaa)
Punatukkaiselle tytölleni – 3.38 (eng. ”To My Redhead Girl”, säv. Olavi Virta)
Kohtalon tango – 3.15 (eng. ”Tango of Destiny”, säv. U. Mononen)
Valkovuokot – 3.07 (eng. ”Wood Anemones”, säv. Kaarlo Valkama)
Naisten tango – 3.41 (eng. ”Ladies’ Tango”, säv. Toivo Kärki)
Tule hiljaa – 2.58 (eng. ”Come Softly”, säv. T. Kärki)
Kangastus – 3.09 (eng. ”Fata Morgana”, säv. U. Mononen)
Hiljainen kylätie – 3.06 (eng. ”The Quiet Village Road”, säv. T. Kärki)
Muistelo – 3.04 (eng. ”Remembrance”, säv. Georg Malmstén)
Kesäinen muisto – 3.43 (eng. ”A Summer Memory”, säv. A. Koskimaa)
Lähde:
CD-levyn sisälehtisessä eli bookletissa on Pekka Gronowin kirjoittama teksti:
»Pedro Hietasen ensimmäinen soitin oli harmonikka, jota hän ryhtyi opiskelemaan jo kuusivuotiaana äitinsä opastuksella. Kun Pedro monien muiden tavoin alkoi innostua rockista, harmonikka ei oikein sopinut kuvaan. Seitsemänkymmenluvulla hän soitti Wigwamissa kosketinsoittimia.
Harmonikka tuli taas mukaan kuvaan, kun Pedrosta tuyli 1980-luvulla suosittu sovittaja ja orkesterinjohtaja. "Pedro’s Heavy Gentlemen" oli alunperin Pedron levytyskokoonpano, mutta tähän mennessä yhtye on ehtinyt tehdä kahdeksan levyn lisäksi myös tehdä koko joukon muita keikkoja.
Tähän mennessä herrasmiehet ovat tehneet omaperäisiä sovituksia monenlaisesta musiikista - levyiltä löytyy niin venäläisiä kansanlauluja kuin suomalais-trinidadilaisia calypsojakin. Tällä kertaa aiheena on suomalainen tango, mistä seuraa, että Pedro pysyttelee tiiviisti haitarin kahvassa.
Levyn sävelämät eivät juuri esittelyä kaipaa. Mukaan on valittu kaksitoista suomalaisen tangon klassikkoa. Jos minun pitäisi valita kolme kaikkein tyypillisintä suomalaista tangoa, niin ne löytyisivät tältä listalta. Arvo Koskimaan "Syyspihlajan alla" ei toki ollut ensimmäinen suomalainen tangosuosikki, mutta sen pohjattomassa kaipuussa on niin paljon suomalaisen tangon perusaineksia, että siitä on tullut kiistaton klassikko. Henry Theelin vuonna 1942 tekemä levytys tästä kappaleesta aloitti varsinaisesti tangon voittokulun meillä. Toivo Kärki vakiinnutti sitten sodan jälkeen suomalaisen tangon aseman. "Tule hiljaa" oli Theelin ja Olavi Virran levytyksinä yksi häne läpimurtokappaleitaan. Unto Mononen taas oli kuusikymmenluvun menestykskkäin tangosäveltäjä: vuonna 1964 ainoastaan Beatlesit pystyivät päihittämään hänet Suomen levymyyntilastoissa. Koskimaa, Kärki ja Mononen hallitsevat tämän kokoelman säveltäjäluetteloa, jota Georg Malmstén, Olavi Virta ja Kaarlo Valkama täydentävät.
Levyn sovitukset on tehnyt Jaakko Salo, joka vastasi jo kuusikymmenluvulla monien mukana olevien kappaleiden alkuperäisistä levytyksistä. Sen jälkeen hän on ollut monessa mukana, muunmuassa tekemässä Eino Grönin argentinalaisia tangolevytyksiä. Suomalaiset klassikot ovatkin tässä saaneet mausteita Buenos Airesista. Orkesterin osuudet on tarkkaan kirjoitettu, mutta Pedrolle itselleen on annettu vapaat kädet improvisoida ja sooloilla oman makunsa mukaan. Pedron lisäksi myös viulisti Jari Lappalainen ja kitaristi Peter Lerche saavat runsaasti soolotilaa.» 
(Lisensiaatti Gronow on Yleisradion äänilevystön ja Suomen Äänilevyarkistion varapuheenjohtaja. Hän on suomalaisen populaarimusiikintutkimuksen alullepanija.)
Lähde: